Frannie moet nie vir een oomblik glo wat Hester jou sê nie. Ek is nou afgerond…. ‘n dame by uitstek. Sal mos nooit so vir Marco in die skande steek deur al akellende in die paleis tekere te gaan nie. Ons wag vir jou aankoms dan kan jy self sien hoe ‘n gedaanteverwisseling Camilla ondergaan het.
Ja, nou sit jy daar in die sneeu in plaas daarvan dat jy hier op die Suidkus is. Ons het skielik ongekende wonderlike weer, net betyds vir my seun se huistoekom.
Ek is bly vir julle…. nou kan julle ordentlik seevakansie hou. My man sit daar by Suidkus by my seun hulle…. dié keer wat ek nie saamgaan nie is die weer mooi.
Dankie Scrapy, dat jy my nie kwalik neem omdat ek die paleisgaste in die steek gelaat het nie. Ja, hierdie AtoZ – hoekom doen ‘n mens dit aan jouself?
Haha, kokke praat meer Frans as Engels dink ek. Ek raak sommer ergerlik oor die name van die geregte wat ek eers in Boere-Afrikaans moet vertaal.